CELEX: 62008CN0226
Language: sk
Date: 2008-05-26 00:00:00
Title: Vec C-226/08: Návrh na začatie prejudiciálneho konania, ktorý podal Verwaltungsgericht Oldenburg (Nemecko) 26. mája 2008 – Mesto Papenburg/Spolková republika Nemecko

15.8.2008   
            
            
               SK
            
            
               Úradný vestník Európskej únie
            
            
               C 209/24
            
         Návrh na začatie prejudiciálneho konania, ktorý podal Verwaltungsgericht Oldenburg (Nemecko) 26. mája 2008 – Mesto Papenburg/Spolková republika Nemecko
   (Vec C-226/08)
   (2008/C 209/36)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Verwaltungsgericht Oldenburg
   Účastníci konania pred vnútroštátnym súdom
   
      Žalobca: mesto Papenburg
   
      Žalovaná: Spolková republika Nemecko
   Prejudiciálne otázky
   
               1.
            
            
               Umožňuje článok 4 ods. 2 prvý pododsek smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (1) členskému štátu odmietnuť udelenie súhlasu s návrhom zoznamu lokalít európskeho významu, ktorý vypracovala Komisia, v súvislosti s jednou alebo viacerými lokalitami z iných dôvodov než z dôvodov ochrany prírody?
            
         
               2.
            
            
               V prípade kladnej odpovede na prvú otázku, patria k takýmto dôvodom aj záujmy obcí a združení obcí, najmä ich plány, plány rozvoja a iné záujmy týkajúce sa ďalšieho rozvoja ich oblasti?
            
         
               3.
            
            
               V prípade kladnej odpovede na prvú a druhú otázku: vyžaduje vôbec tretie odôvodnenie smernice 92/43/EHS alebo článok 2 ods. 3 tejto smernice, alebo iné požiadavky práva Spoločenstva, aby členské štáty alebo Komisia pri udelení súhlasu a pri vypracovaní zoznamu lokalít európskeho významu zohľadnili takéto dôvody?
            
         
               4.
            
            
               V prípade kladnej odpovede na tretiu otázku: po finálnom vypracovaní zoznamu môže z hľadiska práva Spoločenstva obec, dotknutá zoznamom, v súdnom konaní uplatňovať, že zoznam porušuje právo Spoločenstva, lebo jej záujmy neboli zohľadnené resp. sa zohľadnili nedostatočne?
            
         
               5.
            
            
               Majú neustále uskutočňované prevádzkové práce v plavebnom kanáli ústí riek, ktoré boli právoplatne povolené podľa vnútroštátneho práva ešte pred uplynutím lehoty na prebratie smernice 92/43/EHS, podliehať podľa článku 6 ods. 3 alebo ods. 4 smernice zhodnoteniu dosahov na lokalitu, ak práce pokračujú aj po zapísaní lokality do zoznamu lokalít európskeho významu?
            
         
      (1)  Ú. v. ES L 206, s. 7; Mim. vyd. 015/002, s. 102.